Minu esimene raamat
"Minu esimene raamat" on algupäraste lastejuttude võistlus, mida korraldavad 2004. aastast Eesti Lastekirjanduse Keskus, ajakiri Täheke ja kirjastus Tänapäev. See on Eestis suurim lastekirjanduse konkurss. Võistluse eesmärk on leida heatasemelist algupärast lugemisvara 5–9-aastastele lastele. Võidutööd ilmuvad kirjastuse Tänapäev raamatusarjas „Minu esimene raamat”. Võistlusel on esikoha pälvinud Piret Raud, Kristiina Kass, Siiri Laidla, Reeli Reinaus, Juhani Püttsepp, Kairi Look ja Kadri Lepp.